In 1989 is ‘n tegniese studierigting by die skool se kurrikulum ingevoer en daar is gevolglik besluit op ‘n nuwe naam en skooldrag vir die skool.
Labori is die enigste meerstromige skool in die Boland. Dit beteken dat die skool voorsiening maak vir ‘n gewone akademiese, ekonomiese bestuurswetenskappe en ‘n tegnologiese studierigtings.
Die onderrig in die tegnologiese studierigting is van besondere hoë gehalte Dit word bevestig deur die feit dat Labori gereeld leerders op die Wes- Kaapse Onderwysdepartement se metiete lys vir tegnologiese vakke het. Die tegniese personeel is al verskeie kere deur die WKOD vereer vir hul leerders se goeie prestasie. Van die personeel is ook betrokke by die skryf van handboeke en het al as eksaminators vir die Nasionale Senior Sertifikaat Eksamen opgetree.
‘n Rekenaarkomitee word benut in die bestuur van die sentrum en die mediakomitee is verantwoordelik vir die opstel van rekenaartoerusting en die saamstel en vertoon van kragpuntaanbiedings. Sodoende word leerders verantwoordelikheid geleer en word hul vaardighede op die terreine geslyp.
Die leerders word nie net fisies versorg nie, maar die huislike atmosfeer maak dit vir hulle ‘n tweede tuiste. Koshuisleerders kan gebruik maak van busvervoer oor naweke na die Weskus, noordelike voorstede en die Suidkus tot sover soos Hermanus.